recursal/SuperWikiNEXT-32B huggingface dataset:
Η **CTL\*** είναι ένα υπερσύνολο της CTL (λογικής υπολογιστικού δένδρου) και της LTL (γραμμικής χρονικής λογικής). Συνδυάζει ελεύθερα ποσοδείκτες μονοπατιών και χρονικούς τελεστές. Όπως η CTL, η CTL\* είναι μια λογική διακλαδιζόμενου χρόνου. Η τυπική σημασιολογία των τύπων (formulae) της CTL\* ορίζεται με βάση μια δεδομένη δομή Κρίπκε.

Ιστορία
-------

Η LTL έχει προταθεί για την επαλήθευση (verification) προγραμμάτων υπολογιστών από τον Αμίρ Πνουέλι το 1977. Τέσσερα χρόνια αργότερα, το 1981, οι E. M. Κλαρκ και E. A. Έμερσον εφηύραν τη CTL και τον έλεγχο μοντέλων σε CTL. Η CTL\* ορίστηκε από τον E. Άλλεν Έμερσον και τον Τζόζεφ Χάλπερν το 1986.

Η CTL και η LTL αναπτύχθηκαν αυτόνομα πριν την CTL\*. Και οι δύο λογικές έχουν καταλήξει να είναι πολύ σημαντικές στην κοινότητα του ελέγχου μοντέλων, ενώ η CTL\* δεν έχει ακόμα πρακτική σημασία. Παρόλα αυτά, η υπολογιστική πολυπλοκότητα του ελέγχου μοντέλων σε CTL\* δεν είναι χειρότερη από αυτήν της LTL: και οι δύο ανήκουν στο PSPACE.

Παραδείγματα τύπων της CTL\*
----------------------------

* CTL\* τύπος που δεν ανήκει ούτε στην LTL ούτε στη CTL: {\displaystyle EX(p)\land AFG(p)}
* LTL τύπος που δεν ανήκει στη CTL: {\displaystyle \ AFG(p)}
* CTL τύπος που δεν ανήκει στην LTL: {\displaystyle \ EX(p)}
* CTL\* τύπος που ανήκει και στη CTL και στην LTL: {\displaystyle \ AG(p)}

Σημείωση: Όταν η LTL θεωρείται υποσύνολο της CTL\*, κάθε τύπος της LTL αποκτά έμμεσα ένα πρόθεμα με τον ποσοδείκτη μονοπατιών \ A.

Δείτε επίσης
------------

* Δομή Κρίπκε
* Έλεγχος μοντέλων
* Τυπική επαλήθευση
* Χρονική λογική

Αναφορές
--------

* Amir Pnueli: The temporal logic of programs. Proceedings of the 18th Annual Symposium on Foundations of Computer Science (FOCS), 1977, 46-57. DOI= 10.1109/SFCS.1977.32
* E. Allen Emerson, Joseph Y. Halpern: "Sometimes" and "not never" revisited: on branching versus linear time temporal logic. J. ACM 33, 1 (Jan. 1986), 151-178. DOI=
* Ph. Schnoebelen: The Complexity of Temporal Logic Model Checking. Advances in Modal Logic 2002: 393-436

Εξωτερικοί σύνδεσμοι
--------------------

* Εκπαιδευτικες διαφάνειες για τη CTL (Αγγλικά)
Η **J. W. Cappelens forlag**, συντομευμένη σε **Cappelen**, ήταν ένας εκ των παλαιότερων νορβηγικών εκδοτικών οίκων, η ύπαρξη του οποίου διήρκεσε μεταξύ του 1829 και του 2007.

Η J. W. Cappelens forlag ιδρύθηκε το 1829 από τον Γιόργκεν Ράιτ Κάππελεν. Το 1987, ο συγκεκριμένος εκδοτικός οίκος εξαγοράστηκε από τον σουηδικό εκδοτικό όμιλο Bonnier. Το 2007, η J. W. Cappelens forlag συγχωνεύτηκε με έτερο νορβηγικό εκδοτικό οίκο, την N. W. Damm & Søn, με τον εκδοτικό οίκο Cappelen Damm να αποτελεί αποτέλεσμα της συγκεκριμένης συγχώνευσης.

Παραπομπές
----------

1. 1 2  (Νορβηγικά) «Cappelen Damm AS». *Store Norske Leksikon*. Ανακτήθηκε στις 25 Αυγούστου 2012.
2. ↑  (Νορβηγικά) Røhne, Berit. «Bonnier AB». *Store Norske Leksikon*. Kunnskapsforlagets papirleksikon. Ανακτήθηκε στις 25 Αυγούστου 2012.

Εξωτερικοί Σύνδεσμοι
--------------------

* (Νορβηγικά) Επίσημη ιστοσελίδα της Cappelen Damm Αρχειοθετήθηκε 2014-09-03 στο Wayback Machine.


|  |  |
| --- | --- |
| 

|  |
| --- |
| * Πύλη:Νορβηγία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142754313
* LCCN: n80020350
* ISNI: 0000 0001 1940 955X
* SUDOC: 181657783
* BNF: cb15342009s (data)
* NKC: kn20120716005

 |

 |
Ο **Κάρολος Γ΄** (γαλλικά: *Charles III*) ήταν Πρίγκιπας του Μονακό από τις 20 Ιουνίου 1856 μέχρι το θάνατό του στις 10 Σεπτεμβρίου 1889. Ήταν ο ιδρυτής του διάσημου καζίνο του Μόντε Κάρλο.

Βιογραφία
---------

|  |
| --- |
| Το μονόγραμμα του Καρόλου Γ΄. |

|  |
| --- |
| Γραμματόσημο του 1885 με την εικόνα του Καρόλου Γ΄. |

Ο *Κάρολος Ονώριος* γεννήθηκε στις 8 Δεκεμβρίου 1818 και ήταν ο μόνος γιος του Φλορεστάνου Α΄ του Μονακό και της Μαρί Καρολίν Ζιμπέρ ντε Λαμέτς.

Στις 28 Σεπτεμβρίου 1846 παντρεύτηκε στις Βρυξέλλες την Αντωνία του Μερόντ. Μαζί της απέκτησε ένα γιο, τον Αλβέρτο (1848-1922).

Κατά τη διάρκεια της διακυβέρνησής του, οι πόλεις Μεντόν και Ρόκεμπρουν, που αποτελούσαν περίπου το 80% του μονεγασκικού εδάφους, ενσωματώθηκαν στη Γαλλία, η οποία αναγνώριζε πλέον επίσημα την ανεξαρτησία του Μονακό.

Η απώλεια των περιοχών αυτών αποδυνάμωσε σημαντικά τα οικονομικά του πριγκιπάτου, το οποίο πλέον ήταν ευάλωτο έναντι των γειτόνων του. Έτσι, για την εξεύρεση νέων οικονομικών πόρων ο Κάρολος έδωσε εντολή για την κατασκευή ενός καζίνο. Τα εγκαίνια του καζίνου έγιναν τον Ιούλιο του 1865, ενώ η περιοχή που χτίστηκε μετονομάστηκε προς τιμήν του Καρόλου σε Μόντε Κάρλο (*Όρος του Καρόλου*).

Υπό τον Κάρολο Γ΄, το πριγκιπάτο αύξησε τις διπλωματικές του δραστηριότητές. Ένα παράδειγμα αποτελεί η συνθήκη φιλίας που υπογράφηκε με τον του παραδείγματος χάριν, το 1864, ο Κάρολος ολοκλήρωσε μια Συνθήκη της φιλίας με τον Μπέη της Τυνησίας, Μουχάμαντ Γ΄ ας-Σάντικ.

Το 1885 η εικόνα του Καρόλου εμφανίστηκε για πρώτη φορά στα γραμματόσημα του Μονακό, τα οποία αντικατέστησαν τα μέχρι τότε γαλλικά γραμματόσημα, που χρησιμοποιούνταν εκεί.

Όταν ήταν μεσήλικας η όρασή του αποδυναμώθηκε αρκετά, και κατά την τελευταία δεκαετία της ζωής του είχε γίνει σχεδόν πλήρως τυφλός. Πέθανε στο Μαρσέ στις 10 Σεπτεμβρίου 1889.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κάρολος Γ΄ του Μονακό** |

1. 1 2 3 4 5 6
2. 1 2 3 4 5
3. ↑
4. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12572643
* LCCN: no2011137762
* ISNI: 0000 0000 6126 9354
* GND: 1050464184
* SUDOC: 120379562
* BNF: cb148421580 (data)

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
 |

 |
Κίμπε νάγιε
Το **κίμπε νάγιε** ή ωμό *κίμπε* (αραβικά: كبة نيئة‎) είναι λεβαντίνικος μεζές. Αποτελείται από ωμό κιμά αρνιού αναμεμειγμένο με λεπτό πλιγούρι και μπαχαρικά.

Το κίμπε νάγιε σερβίρεται συχνά με φύλλα μέντας, ελαιόλαδο και φρέσκα κρεμμυδάκια. Για το σερβίρισμα χρησιμοποιείται λαδόπιτα. Μερικές φορές σερβίρεται με σάλτσα σκόρδου ή ελαιόλαδου. Το πιάτο έχει μια μοναδική ευελιξία στο ότι τυχόν περισσεύματα μαγειρεύονται, δημιουργώντας ένα διαφορετικό πιάτο.

Πολλές συνταγές καλούν το κίμπε νάγιε ως το «κέλυφος» για το μαγειρεμένο κίμπε. Σε αυτήν την περίπτωση, όμως, το κίμπε νάγιε τυλίγεται σε μπάλα και γεμίζεται με αρνίσιο κρέας, κρεμμύδια, καρπό πεύκου και μπαχαρικά και στη συνέχεια τηγανίζεται.

Όπως και σε άλλα πιάτα με βάση το ωμό κρέας, οι υπηρεσίες υγείας προτρέπουν τον κόσμο να είναι ιδιαίτερα προσεκτικοί κατά την προετοιμασία και την κατανάλωση αυτού του είδους φαγητού.

Παραπομπές
----------

1. ↑  Annia Ciezadlo (2012). *Day of Honey: A Memoir of Food, Love, and War*. σελ. 361. ISBN 1-4391-5753-7.
Το ***System Shock*** είναι βιντεοπαιχνίδι δράσης περιπέτειας βολών πρώτου προσώπου που αναπτύχθηκε από τη Nightdive Studios. Πρόκειται για remake του αρχικού παιχνιδιού με το ίδιο όνομα, που αναπτύχθηκε από τη Looking Glass Studios.

Πλοκή
-----

Το παιχνίδι τοποθετείται σε ένα διαστημικό σταθμό, σε ένα κυβερνοπάνκ έτος 2072. Ο παίκτης αναλαμβάνει το ρόλο ενός ανώνυμου χάκερ, ο οποίος προσπαθεί να εμποδίσει τα σχέδια της κακόβουλης τεχνητής νοημοσύνης με όνομα SHODAN.

Ανάπτυξη
--------

Το αρχικό System Shock κυκλοφόρησε το 1994 και αναπτύχθηκε από τη Looking Glass Studios, που έκλεισε το 2000. Η περιουσία της εταιρείας, συμπεριλαμβανομένου του *System Shock*, αγοράστηκαν από την Star Insurance Company, μια θυγατρική της Meadowbrook Insurance Group. Το 2012, η Nightdive Studios αγόρασε τα δικαιώματα του *System Shock 2* και παρήγαγε μια αναβαθμισμένη εκδοχή του παιχνιδιού που κυκλοφόρησε ψηφιακά για τα μοντέρνα λειτουργικά συστήματα. Έπειτα η ίδια εταιρεία αγόρασε τα δικαιώματα για όλο το franchise. Χρησιμοποιεί τη μηχανή παιχνιδιών Unreal Engine 4.

Κυκλοφορία
----------

Αρχικά, είχε προγραμματιστεί να κυκλοφορήσει το δεύτερο τέταρτο του 2018 ταυτόχρονα για τα Microsoft Windows, MacOS, Linux, PlayStation 4 και Xbox One. Η κυκλοφορία μεταφέρθηκε, ξανά για τις ίδιες κονσόλες, στις αρχές του 2020. Τελικά, το παιχνίδι κυκλοφόρησε για τα Windows στις 30 Μαΐου του 2023. Η ημερομηνία κυκλοφορίας για τις προαναφερθείσες πλατφόρμες αναμένεται να ανακοινωθεί, ενώ το παιχνίδι θα κυκλοφορήσει επιπλέον και για τα PlayStation 5 και Xbox Series X/S.

Παραπομπές
----------

1. ↑  Jun 2, Jon BoldingUpdated:· Jun 2, 2023 1:52 amPosted:· Am, 2023 1:51 (2 Ιουνίου 2023). «System Shock Review». *IGN* (στα Αγγλικά). Ανακτήθηκε στις 16 Ιουνίου 2023.
2. ↑  «The Lost History of System Shock - G4tv.com». *web.archive.org*. 13 Ιανουαρίου 2013. Αρχειοθετήθηκε από το πρωτότυπο στις 13 Ιανουαρίου 2013. Ανακτήθηκε στις 2 Μαΐου 2023. CS1 maint: Unfit url (link)
3. ↑  «How One Company Is Bringing Old Video Games Back From The Dead | Fast Company | Business + Innovation». *web.archive.org*. 4 Ιουλίου 2016. Αρχειοθετήθηκε από το πρωτότυπο στις 4 Ιουλίου 2016. Ανακτήθηκε στις 2 Μαΐου 2023. CS1 maint: Unfit url (link)
4. 1 2  «System Shock». *IGN* (στα Αγγλικά). Ανακτήθηκε στις 16 Ιουνίου 2023.
5. ↑  «Update 23: November Update · System Shock». *Kickstarter* (στα Αγγλικά). Ανακτήθηκε στις 19 Μαρτίου 2017.
6. ↑  «System Shock remake finally receives March 2023 release date». *Destructoid* (στα Αγγλικά). 3 Ιανουαρίου 2023. Ανακτήθηκε στις 16 Ιουνίου 2023.
7. ↑  «System Shock remake release date: UK launch time and developer interview». *Radio Times* (στα Αγγλικά). Ανακτήθηκε στις 16 Ιουνίου 2023.

Εξωτερικοί σύνδεσμοι
--------------------

* Επίσημη ιστοσελίδα
Ο **Κάρολος Β΄** (γαλλικά: *Charles II*) ήταν o Λόρδος του Μονακό από τις 7 Οκτωβρίου 1581 ως τις 17 Μαΐου 1589.

Βιογραφία
---------

Γεννήθηκε στις 26 Ιανουαρίου 1555 και ήταν ο πρωτότοκος γιος του Λόρδου Ονώριου Α΄ (1522-1581) και της Ισαβέλλας Γκριμάλντι. Έγινε Λόρδος με το θάνατο του πατέρα του το 1581. Τη στιγμή της ανόδου του το Μονακό αμφιταλαντευόταν ανάμεσα στην ισπανική και τη γαλλική σφαίρα επιρροής.

Σε αντίθεση με τον πατέρα του, ο Κάρολος ήταν παρορμητικός και απότομος, ενώ χάλασε τις διπλωματικές σχέσεις που είχε χτίσει ο πατέρας του με τη Γένοβα, την Σαβοΐα και την Προβηγκία.

Έχοντας την προστασία της Ισπανίας, μέσω της συνθήκης της Τορδεσίγιας (1524), ο Κάρολος ήταν ο πρώτος Λόρδος του Μονακό που αρνήθηκε να πληρώσει φόρο υποτελείας στο Δούκα της Σαβοΐας για τη Μεντόν και τη Ροκαμπρούνα. Το 1583 ο Κάρολος Β΄ έχασε την κυριαρχία αυτών των δύο περιοχών. Στις 9 Μαρτίου 1585 μια γαλλική αποστολή για κατάληψη της πόλης απωθήθηκε.

Ο Κάρολος κατείχε την εξουσία μόλις για 7 χρόνια, όταν πέθανε στις 17 Μαΐου 1589, σε ηλικία 34 ετών. Εξαιτίας του γεγονότος ότι δεν είχε αποκτήσει απογόνους, τον διαδέχτηκε ο νεότερος αδελφός του Ηρακλής.

Παραπομπές
----------

1. ↑
2. ↑
3. 1 2 3 4 5 6 7   The History of Monaco, Past and Present. H. Pemperton. Λονδίνο, 1867. ISBN 978-1120034199
4. ↑
5. ↑
6. ↑
7. ↑
Η **Κίμμυ Γκρένγκερ**, γεννήθηκε το 1995 στη Καλιφόρνια των Η.Π.Α. και είναι Αμερικανίδα ηθοποιός πορνογραφικών ταινιών.

Παιδικά χρόνια
--------------

Η Κίμμυ Γκρένγκερ, γεννήθηκε στις 17 Μαΐου του 1995 στο Σαν Ντιέγκο της Καλιφόρνια. Οι γονείς της χώρισαν όταν βρίσκονταν σε μικρή ηλικία και τα παιδικά της χρόνια τα έζησε μόνο με τη μητέρα της. Η μητέρα της, παντρεύτηκε δύο ακόμα φορές μετά τον χωρισμό της με τον πατέρα της Κίμμυ και αυτό είχε ως αποτέλεσμα να αλλάξει πολλά σχολεία και σπίτια κατά την διάρκεια των παιδικών της χρόνων. Η μητέρα της Κίμμυ, εργάζονταν και ως μοντέλο σε γυμνές φωτογραφήσεις για εξώφυλλα περιοδικών. Η Κίμμυ Γκρένγκερ, φίλησε για πρώτη της φορά κάποιο αγόρι όταν ήταν επτά ετών. Σε μια συνέντευξή της δήλωσε, ότι έμαθε πώς να κάνει σέξ όταν ήταν μόλις δώδεκα ετών επειδή αυνανίζονταν σχεδόν κάθε μέρα.

Καριέρα
-------

Η Κίμμυ Γκρένγκερ, στην ηλικία των δεκαοκτώ ετών εργάστηκε ως σερβιτόρα σε αλυσίδα γνωστών εστιατορίων. Όμως, μέσα σε μικρό χρονικό διάστημα παρενοχλήθηκε σεξουαλικά από το αφεντικό της, τους μπάρμαν και το προσωπικό της κουζίνας του εστιατορίου όπου εργάζονταν. Αργότερα, μέσα στο ίδιο έτος, η Κίμμυ συναντήθηκε με κάποιον φίλο της όπου εργάζονταν ως μοντέλο σε γυμνές φωτογραφήσεις και την ώθησε να ασχοληθεί και εκείνη με γυμνές φωτογραφήσεις. Όταν άρχισε να ασχολείτε με τις γυμνές φωτογραφήσεις, παρακολούθησε ότι κέρδιζε πολλά χρήματα. Έτσι αποφάσισε να ασχολειθεί με το πορνό, για να μεγιστοποιήσει τα κέρδη της. Το επίθετό της, Γκρένγκερ, το υιοθέτησε από την Ερμιόνη Τζιν Γκρένγκερ, ενα φανταστικό χαρακτήρα της σειράς βιβλίων Χάρι Πότερ, επειδή παρουσιάζουν μεταξύ τους μεγάλη ομοιότητα. Παρά το γεγονός ότι είναι μόνο τρία χρόνια στην βιομηχανία του πορνό, η Κίμμυ έχει συμμετάσχει σε περισσότερες από 140 ταινίες και έχει συγκεντρώσει έναν αρκετά μεγάλο αριθμό οπαδών. Κατά την διάρκεια της καριέρας της έχει συνεργαστεί με τις πιο δημοφιλή εταιρίες και ιστοσελίδες πορνό παγκοσμίως, όπως τις Vixen, Tushy, Brazzers, Twistys, Mofos, Fantasy HD, Etotica X, Naugthy America και Nubile Films.

Πηγές
-----

*

Παραπομπές
----------

1. ↑  (Αγγλικά) *Internet Movie Database*. Ανακτήθηκε στις 20  Ιουνίου 2019.
2. ↑  «Babesdirectory» kimmy-granger.
3. ↑  «Playboy» (Αγγλικά) Playboy Enterprises, Hubert Burda Media Holding.
Ιστοσελίδα του καταλόγου
Το **Système universitaire de documentation** ή **SUDOC** (*Πανεπιστημιακό σύστημα τεκμηρίωσης*) είναι σύστημα καταλόγων βιβλιοθήκης που χρησιμοποιείται από τις βιβλιοθήκες των πανεπιστημίων και ιδρυμάτων της τριτοβάθμιας εκπαίδευσης στη Γαλλία για τον εντοπισμό, παρακολούθηση και διαχείριση των εγγράφων και τεκμηρίων που έχουν στην κατοχή τους. Ο κατάλογος περιλαμβάνει περίπου 9 εκατομμύρια αναφορές για τεκμήρια όπως βιβλία, διατριβές, περιοδικά, ηλεκτρονικές πηγές οπτικοακουστικού υλικού, μικροφίλμ, χάρτες, παρτιτούρες, χειρόγραφα και παλιά βιβλία κ.α. και επιτρέπει στους σπουδαστές και τους ερευνητές να αναζητήσουν βιβλιογραφικές πληροφορίες και πληροφορίες εντοπισμού σε πάνω από 3.400 κέντρα τεκμηρίωσης. Συντηρείται από τη Βιβλιογραφική Υπηρεσία Ανώτερης Εκπαίδευσης.

Παραπομπές
----------

1. ↑  «Ο συλλογικός κατάλογος των Πανεπιστημιακών βιβλιοθηκών της Γαλλίας - lekythos.lib.ucy.ac.cy». Αρχειοθετήθηκε από το πρωτότυπο στις 10 Σεπτεμβρίου 2015.
2. ↑  «Αναζήτηση βιβλίων, περιοδικών, οπτικοακουστικού υλικού - wwwlib.teiep.gr». Αρχειοθετήθηκε από το πρωτότυπο στις 8 Σεπτεμβρίου 2015.

Εξωτερικοί σύνδεσμοι
--------------------

* (Γαλλικά) SUDOC
Συντεταγμένες: 28°44′18″S 24°45′50″E﻿ / ﻿28.73833°S 24.76389°E﻿ / -28.73833; 24.76389

Το **Κίμπερλεϊ** είναι πόλη της Νότιας Αφρικής. Έχει πληθυσμό 225,160 κατοίκους. Αποτελεί την πρωτεύουσα και μεγαλύτερη πόλη της επαρχίας Βόρειου Ακρωτηρίου. Βρίσκεται περίπου 110 χιλιόμετρα ανατολικά της συμβολής των ποταμών Βάαλ και Οράγγη. Η πόλη έχει σημαντική ιστορική σημασία λόγω της δραστηριότητας εξόρυξης διαμαντιών κατά το παρελθόν και της πολιορκίας της κατά τη διάρκεια του Δευτέρου Πολέμου των Μπόερς. Οι Βρετανοί επιχειρηματίες Σέσιλ Ρόουντς και Μπάρνυ Μπαρνάτο δημιούργησαν την περιουσία τους στο Κίμπερλεϊ, και ο Ρόουντς μάλιστα ίδρυσε την εταιρεία διαμαντιών De Beers κατά την πρώιμη περίοδο εξόρυξης στην πόλη.

Στις 2 Σεπτεμβρίου 1882, η Κίμπερλι έγινε η πρώτη πόλη στο νότιο ημισφαίριο και η δεύτερη στον κόσμο μετά τη Φιλαδέλφεια, στις Ηνωμένες Πολιτείες Αμερικής, της οποίας οι δρόμοι φωτίστηκαν με ηλεκτρικό φωτισμό. Επίσης το πρώτο χρηματιστήριο στην Αφρική χτίστηκε στο Κίμπερλεϊ το 1881.

Παραπομπές
----------

1. 1 2  *South African Post Office*.
2. 1 2  www.postoffice.co.za/tools/pcodes.xls.
3. ↑  «17 Things You Didn't Know Were Invented By South Africans» (στα αγγλικά). *AFKInsider*. 2017-02-09.. Ανακτήθηκε στις 2017-09-09.

Εξωτερικοί σύνδεσμοι
--------------------

* Πολυμέσα σχετικά με το θέμα  Kimberley (South Africa) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131360913
* LCCN: n81099120
* NKC: ge1092785

 |

 |
Το **Closer** είναι το δεύτερο και τελευταίο στούντιο άλμπουμ της αγγλικής ροκ μπάντας Joy Division που κυκλοφόρησε στις 18 Ιουλίου 1980 από την Factory Records.  Με παραγωγό τον Martin Hannett, κυκλοφόρησε δύο μήνες μετά την αυτοκτονία του τραγουδιστή και του στιχουργού της μπάντας Ίαν Κέρτις. Το άλμπουμ έφτασε στο Νο. 6  των βρετανικών Albums Chart  και έφτασε στη 3η θέση στη Νέα Ζηλανδία τον Σεπτέμβριο του 1981. Το Closer θεωρήθηκε ως το καλύτερο άλμπουμ εκείνης της χρονιάς από το New Musical Express. Αναδιαμορφώθηκε και κυκλοφόρησε ξανά το 2007. Σήμερα, το Closer αναγνωρίζεται ευρέως ως ένα από τα σημαντικότερα άλμπουμ της ποστ-πανκ μουσικής. Μετά την κυκλοφορία του single "*Love Will Tear Us Apart*" τον Ιούνιο του 1980, τα υπόλοιπα μέλη της μπάντας σχημάτισαν τους New Order .

Παραπομπές
----------

1. 1 2  «Joy Division - discography». *www.joydivisionofficial.com*. Ανακτήθηκε στις 6 Ιανουαρίου 2021.
2. ↑  «Inside the Joy Division 40th anniversary campaign for Closer». *www.musicweek.com* (στα Αγγλικά). Ανακτήθηκε στις 6 Ιανουαρίου 2021.
3. ↑  «1980 Best Albums And Tracks Of The Year - NME». *NME | Music, Film, TV, Gaming & Pop Culture News* (στα Αγγλικά). 10 Οκτωβρίου 2016. Ανακτήθηκε στις 6 Ιανουαρίου 2021.
4. ↑  «NME's albums of the year, 1974-2011 | NME». *NME | Music, Film, TV, Gaming & Pop Culture News* (στα Αγγλικά). 2 Δεκεμβρίου 2010. Ανακτήθηκε στις 6 Ιανουαρίου 2021.
5. ↑  «The Pop Group's Y». Αρχειοθετήθηκε από το πρωτότυπο στις 7 Νοεμβρίου 2020. Ανακτήθηκε στις 6 Ιανουαρίου 2021.
To **Sweet Dreams (Are Made of This)** είναι ένα τραγούδι βρετανικού ντουέτου Eurythmics, το οποίο συμπεριλήφθηκε στον δεύτερο και ομώνυμο δίσκο τους, το 1983, ενώ κυκλοφόρησε και ως single το τελευταίο αυτού του δίσκου. Το κομμάτι έγινε αμέσως μεγάλη επιτυχία και τους έκανε γνωστούς παγκοσμίως. Επίσης, για την προώθησή του κυκλοφόρησε και video clip. Τελικά, το τραγούδι έφτασε στο νούμερο 2 των βρετανικών chart και νούμερο 1 στα αμερικανικά *Billboard Hot 100*. Αυτό ήταν το πρώτο single του ντουέτο που κυκλοφόρησε στις ΗΠΑ.

Αναμφιβόλως το τραγούδι είναι το πιο χαρακτηριστικό του ντουέτου. Μάλιστα, το περιοδικό *Rolling Stone* στη λίστα του *Κατάλογος με τα 500 σημαντικότερα τραγούδια όλων των εποχών*, το κατέταξε 356ο. Μεταξύ των πολλών διασκευών που υπέστη το κομμάτι, η δημοφιλέστερη θεωρείται αυτή του Marilyn Manson. Διασκευή που μπήκε σε αρκετά chart. Στον Καναδά έφτασε έως και το νούμερο 12.

Παραπομπές
----------

1. ↑  «Eurythmics awards at Allmusic». *Allmusic*. Rovi Corporation. Ανακτήθηκε στις 25 Ιουλίου 2013.
2. ↑  «Eurythmics». Official Charts Company. Ανακτήθηκε στις 24 Ιουνίου 2013.
3. ↑  «The RS 500 Greatest Songs of All Time». RollingStone.com. Αρχειοθετήθηκε από το πρωτότυπο στις 12 Απριλίου 2010. Ανακτήθηκε στις 8 Ιουνίου 2009.
4. ↑  «Rock/Alternative - Volume 63, No. 13, May 13, 1996». Library and Archives Canada. Αρχειοθετήθηκε από το πρωτότυπο στις 28 Δεκεμβρίου 2012. Ανακτήθηκε στις 25 Ιουλίου 2013.

Εξωτερικοί σύνδεσμοι
--------------------

* Live rehearsal 2007 στο YouTube
* Sweet Dreams (Are Made of This) by Marilyn Manson στο YouTube
* Nitty Gritty – Sweet Dreams στο YouTube
* Térez Montcalm – Sweet Dreams στο YouTube
* IMDB – House on Haunted Hill Soundtrack
To ***Goodbye, 20th Century!*** (σλαβομακεδονικά: Збогум на дваесеттиот век!, Zbogum na dvaesettiot vek!‎) είναι κωμική φανταστική ταινία από την Βόρεια Μακεδονία, του 1998, σε σκηνοθεσία Ντάρκο Μιτρέβσκι και Αλεξάνταρ Ποπόβσκι, ενώ οι σκηνοθέτες έγραψαν και το σενάριο, με τον Μιτρέβσκι, να αναλαμβάνει και την παραγωγή. Πρωταγωνιστούν οι Νικολάι Ριστάνοβσκι, Λάζαρ Ριτόβσκι και Βλάντο Γιαβονόβσκι. Ο τίτλος οφείλεται στο ότι γράφτηκε στα τέλη του 20ού αιώνα.

Η ταινία τοποθετείται το 2019, μετά την καταστροφή της γης, με τον αθάνατο Κουζμάν, να προσπαθεί να ανακαλύψει το πεπρωμένο του και να βρει τρόπο να πεθάνει. Σε αυτό το ταξίδι του ανακαλύπτει πόσο βλάσφημος ήταν ο αιώνας μας και πως φτάνει στο τέλος του. Κατόπιν ακολουθούν άλλες δύο ιστορίες.

Η ταινία υπήρξε υποψήφια για να συμπεριληφθεί στις 5 φιναλίστ, για ένα Όσκαρ Καλύτερης Ξενόγλωσσης Ταινίας, όμως τελικά δε συμμετείχε στην 71η τελετή της Αμερικανικής Ακαδημίας.

Πλοκή
-----

Η ταινία εκτυλίσσεται σε τρεις ιστορίες, οι οποίες είναι γεμάτες βία και συναισθηματική απόγνωση. Η πρώτη ιστορία τοποθετείται το 2019, όταν η γη έχει ερημωθεί και έχει γεμίσει ερείπια. Ένας άντρας, ο Κουζμάν, είναι έτοιμος να εκτελεστεί από μία νομαδική φυλή, αλλά όλες οι προσπάθειες τους αποτυγχάνουν. Έτσι, αθάνατος όπως είναι, ο Κουζμάν αρχίζει και περιφέρεται σε αυτή τη γη, βρίσκοντας τελικά μία αινιγματική φιγούρα, που του δίνει πληροφορίες για το πώς θα αποδράσει από την αιώνια ζωή.

Η δεύτερη ιστορία, διάρκειας, μόλις τριών λεπτών, λαμβάνει χώρα το 1990. Παρουσιάζεται ως η πρώτη εγγραφή γάμου σε φιλμ, όμως η σκηνή γίνεται βίαιη, όταν μαθεύεται ότι οι νεόνυμφοι είναι στην πραγματικότητα αδέλφια.

Η τρίτη ιστορία διαδραματίζεται στη Νέα Υόρκη, το έτος 1999. Ένας άντρας ντυμένος με στολή Άγιου Βασίλη επιστρέφει στο διαμέρισμά του. Στο κτίριο του γίνεται μια ολονυχτία. Η επισημότητα της σκηνής καταστρέφεται το επόμενο πρωινό και αρχίζει πάλι η βιαιότητα, υπό τους ήχους του τραγουδιού *My Way*, σε επανεκτέλεση του Σιντ Βίσιους.

Κυκλοφορία στις ΗΠΑ
-------------------

Η ταινία έκανε πρεμιέρα στις ΗΠΑ, το 1999, στο Cinequest Film Festival, στον Σαν Χοσέ, της Καλιφόρνια. Την ίδια χρονιά συμμετείχε στο B-Movie Film Festival, στη Νέα Υόρκη, κερδίζοντας βραβείο για Καλύτερο Μοντάζ και Καλύτερα Σκηνικά. Στις ΗΠΑ, κυκλοφόρησε σε βιντεοκασέτα, αλλά όχι και σε DVD έως τώρα.

Παραπομπές
----------

1. ↑  «Plot Summary». IMDb. Ανακτήθηκε στις 26 Απριλίου 2016.
2. ↑  «The 71st Academy Awards (1998): Foreign Language Film Submissions». oscarguy.com. Αρχειοθετήθηκε από το πρωτότυπο στις 20 Σεπτεμβρίου 2008. Ανακτήθηκε στις 4 Ιουλίου 2008.
3. ↑  «TV Guide Online review». Αρχειοθετήθηκε από το πρωτότυπο στις 22 Ιουλίου 2011. Ανακτήθηκε στις 26 Απριλίου 2016.
4. ↑  James Berardinelli ReelViews Review
5. 1 2  New York Times/Allmovie
6. ↑  Amazon.com page for VHS video title

Εξωτερικοί σύνδεσμοι
--------------------

* *Zbogum na dvaesetiot vek*   στην IMDb

|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:Βόρεια Μακεδονία
 |

 |
To *Docker* (*Ντόκερ*) είναι μια πλατφόρμα λογισμικού ανοιχτού κώδικα που υλοποιεί Εικονικοποίηση (Virtualization) σε επίπεδο Λειτουργικού Συστήματος. Ουσιαστικά το Docker προσφέρει αυτοματοποιημένες διαδικασίες για την ανάπτυξη εφαρμογών σε απομονωμένες Περιοχές Χρήστη (User Spaces) που ονομάζονται Software Containers. Το λογισμικό χρησιμοποιεί τεχνολογιές του πυρήνα του Linux όπως τα cgroups και οι χώροι ονομάτων πυρήνα (kernel namespaces), για να επιτρέπει σε ανεξάρτητα software containers να εκτελούνται στο ίδιο λειτουργικό σύστημα. Έτσι αποφεύγεται η χρήση επιπλέον υπολογιστικών πόρων που θα απαιτούσε μια εικονική μηχανή (virtual machine). 

Τα βασικά του τμήματα είναι: 

* το **dockerfile**: script που παρέχει πληροφορίες για το container που θα δημιουργηθεί
* το **image**: αρχείο που χρησιμοποιείται για να εκτελεστεί ο κώδικας του container
* το **container**: η "φούσκα" μέσα στην οποία τρέχουν οι εφαρμογές
* το **network**: συνδέει τα containers μεταξύ τους

*
Το Google Pixel XL
Το **Google Pixel** είναι μια σειρά ηλεκτρονικών καταναλωτικών συσκευών από την Google που εκτελούν είτε το λειτουργικό σύστημα Chrome OS είτε το λειτουργικό σύστημα Android. Η σειρά συσκευών Pixel περιλαμβάνει το tablet Pixel C, τους φορητούς υπολογιστές και τα smartphone Pixel και μπορείτε να το αγοράσετε μέσω του Google Store ή στα καταστήματα λιανικής πώλησης. Στην Ελλάδα το Google Pixel και το Google Pixel XL μπορούν να αγοραστούν μέσω του καταστήματος Πλαίσιο και άλλων.

Έξυπνα Τηλέφωνα
---------------

* Pixel
* Pixel XL
* Pixel 2
* Pixel 2 XL

Τάμπλετ
-------

* Pixel C

Το Pixel και το Pixel XL

Λάπτοπ (φορητοί υπολογιστές)
----------------------------

* Chromebook Pixel (2013)
* Chromebook Pixel (2015)
* Pixelbook

Αξεσουάρ
--------

### Pixel Buds

Στο συμβάν υλικού Google του Οκτωβρίου του 2017, παρουσιάστηκε ένα σύνολο ασύρματων ακουστικών μαζί με τα smartphone Pixel 2. Τα ακουστικά είναι σχεδιασμένα για τηλέφωνα με Android Marshmallow ή υψηλότερα και συνεργάζονται με το Google Assistant. Εκτός από την αναπαραγωγή ήχου και την απάντηση σε κλήσεις, τα ακουστικά υποστηρίζουν τη μετάφραση σε 40 γλώσσες μέσω του Google Translate.

### Pixelbook Pen

Παράλληλα με την κυκλοφορία του Pixelbook τον Οκτώβριο του 2017, η Google ανακοίνωσε το Pixelbook Pen, μια γραφίδα που θα χρησιμοποιηθεί με το Pixelbook. Έχει ευαισθησία πίεσης καθώς και υποστήριξη για το Google Assistant. Το στυλό τροφοδοτείται από μια αντικαταστάσιμη μπαταρία AAAA και διατίθεται στην τιμή των 99$.
Η **Synology Inc.** ( Κινέζικα : 群 暉 科技, *Qúnhuī Kējì* ) είναι ένας από τους κορυφαίους κατασκευαστές διακομιστών και συστημάτων NAS για ιδιώτες, καθώς και μικρές, μεσαίες και μεγάλες εταιρείες. Το λειτουργικό σύστημα DSM που βασίζεται στο Linux της Synology έχει πολυβραβευτεί.

Επιχειρηματικοί τομείς
----------------------

Η Synology ιδρύθηκε τον Ιανουάριο του 2000 από τους Cheen Liao και Philip Wong και τώρα απασχολεί πάνω από 400 άτομα.  Οι δύο Ταϊβανέζοι εκμεταλεύτηκαν αρχικά ένα κενό στην αγορά που είχε αφήσει η Apple με τη διακοπή του διακομιστή Xserve, ο οποίος είναι δημοφιλής στους οργανισμούς, τους εκδότες και τους παραγωγούς ήχου και βίντεο. Οι Liao και Wong, που είχαν μάθει την επιχείρησή τους στη Microsoft, ανέπτυξαν το λειτουργικό σύστημα DSM που βασίζεται στο Linux για ομαλή συνεργασία με το πρωτόκολλο δικτύου AFP Apple Filing Protocol που χρησιμοποιείται από την Apple, έτσι ώστε οι συσκευές Synology να γίνουν γρήγορα μια συμβουλή για την προαναφερθείσα ομάδα-στόχο. κυρίως λειτουργεί με συσκευές Apple. Οι διακομιστές Synology αντικατέστησαν την προσωρινή λύση του Windows XT Server, η οποία στο παρελθόν θεωρούνταν αδέξια και δύσκολη στη διαχείριση.

Εκτός από τον τομέα των διακομιστών, αναπτύχθηκε το τμήμα επιτήρησης λύσεων, το οποίο βασίζεται σε διακομιστές εξοπλισμένους με το πακέτο λογισμικού Surveillance. Αφού η εταιρεία επέκτεινε το πρόγραμμά της προς τους διακομιστές υψηλής απόδοσης, το μερίδιο της παγκόσμιας αγοράς κυμαίνεται μεταξύ 40 και 50, σύμφωνα με τον Alex Wang, διευθύνοντα σύμβουλο της αμερικανικής θυγατρικής Ποσοστό , σύμφωνα με το οποίο πρέπει να σημειωθεί ότι η εταιρεία δεν καλείται να υποβάλει αναφορά και ως εκ τούτου δεν χρειάζεται να δημοσιεύσει ακριβή στοιχεία.

Η γραμμή της NAS από την Synology είναι γνωστή ως DiskStation για επιτραπέζια μοντέλα, FlashStation για μοντέλα all-flash και RackStation για μοντέλα rackmount. Τα προϊόντα της Synology πωλούνται παγκοσμίως και μεταφέρονται σε πολλές γλώσσες. Το κάθισμα βρίσκεται στην Ταϊπέι της Ταϊβάν. Θυγατρικές εταιρείες σε πολλές τοποθεσίες σε όλο τον κόσμο.

Παραπομπές
----------

1. ↑  «Jobs & Karriere». *Synology.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 1 Μαΐου 2015.
2. ↑  T. S. Ganesh (24 Ιουλίου 2018). «Next-Gen NAS: An Interview with Alex Wang, CEO of Synology America». *AnandTech* (στα Αγγλικά).
Ο **Discoverer 36** ή **Corona 9029** ήταν Αμερικανικός κατασκοπευτικός δορυφόρος που εκτοξεύτηκε το 1961. Ήταν τύπου KH-3 Corona και βασίζονταν σχεδιαστικά στο στάδιο πυραύλου Agena-B. Ήταν ο τελευταίος δορυφόρος αυτού του τύπου που τέθηκε σε τροχιά, ο τελευταίος που ολοκλήρωσε την αποστολή του και ταυτόχρονα η πιο επιτυχημένη αποστολή του όλου προγράμματος.

Αποστολή
--------

Εκτοξεύτηκε από την Αεροπορική Βάση Βάντενμπεργκ στις 12 Δεκεμβρίου 1961 (20:40 UTC) με πύραυλο Thor DM-21 Agena-B. Αφού τέθηκε σε τροχιά έλαβε την ονομασία Χάρβαρντ *1961 Alpha Kappa 1*. Με τον ίδιο πύραυλο τέθηκε σε τροχιά και ο OSCAR 1, ο πρώτος ραδιοερασιτεχνικός δορυφόρος.

Ο Discoverer 36 μπήκε σε χαμηλή περιγήινη τροχιά με περίγειο 223 χλμ. απόγειο 445 χλμ. κλίση 81,1 μοιρών και τροχιακή περίοδο 91,2 λεπτών. Η ολική μάζα του ήταν 1150 kg και κύριο όργανό του ήταν μία πανοραμική κάμερα εστιακού μήκους 61 cm με μέγιστη ανάλυση 7,6 m. Οι φωτογραφίες καταγράφηκαν σε φιλμ των 70 mm το οποίο επέστρεψε στην Γη με την κάψουλα επανεισόδου τέσσερις ημέρες μετά από την εκτόξευση. Ο Discoverer παρέμεινε σε τροχιά μέχρι και την 8η Μαρτίου 1962, οπότε και καταστράφηκε στην ατμόσφαιρα.

Δείτε επίσης
------------

* Διαστημικές αποστολές το 1961

Παραπομπές
----------

1. ↑  Krebs, Gunter. «KH-3 Corona». Gunter's Space Page. Ανακτήθηκε στις 30 Ιουνίου 2010.
2. ↑  Lindborg, Christina· Pike, John (9 Σεπτεμβρίου 2000). «KH-3 Corona». Federation of American Scientists. Ανακτήθηκε στις 30 Ιουνίου 2010.
3. 1 2  McDowell, Jonathan. «Launch Log». Jonathan's Space Page. Ανακτήθηκε στις 30 Ιουνίου 2010.
4. 1 2  McDowell, Jonathan. «Satellite Catalog». Jonathan's Space Page. Ανακτήθηκε στις 30 Ιουνίου 2010.
5. ↑  Wade, Mark. «KH-3». Encyclopedia Astronautica. Ανακτήθηκε στις 30 Ιουνίου 2010.
6. ↑  «Corona». *Mission and Spacecraft Library*. NASA. Αρχειοθετήθηκε από το πρωτότυπο στις 3 Οκτωβρίου 2007. Ανακτήθηκε στις 30 Ιουνίου 2010.

  


|  |  |  |  |
| --- | --- | --- | --- |
| 

| π • σ • ε
Δορυφόροι Discoverer |
| --- |
|  |
| 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
* 28
* 29
* 30
* 31
* 32
* 33
* 34
* 35
* 36
* 37
* 38
 |

 |

|  |  |
| --- | --- |
| 

|  |
| --- |
| * Πύλη:Διάστημα
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Discoverer 36 (έκδοση 680330877) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
O **Jackson Galaxy** (γεννημένος 28 Απριλίου 1966 ως **Ρίτσαρντ Κίρσνερ** [*Richard Kirschner*]) είναι Αμερικανός τηλεπαρουσιαστής και αναλυτής συμπεριφοράς γατών. Περισσότερο είναι γνωστός ως ο παρουσιαστής της τηλεοπτικής εκπομπής *My Cat from Hell*. Γεννήθηκε και μεγάλωσε στο Μανχάταν και σε ηλικία δέκα ετών ξεκίνησε να παίζει κιθάρα, έχοντας το όνειρο να γίνει rockstar. Το 1991, αποφοίτησε από το Πανεπιστήμιο της Άιοβα, λαμβάνοντας πτυχίο υποκριτικής. Κάπου στην δεύτερη δεκαετία της ζωής του, άλλαξε με κάθε νομιμότητα και το ονοματεπώνυμό του.

Το 1992, μετακόμισε στο Κολοράντο, ακολουθώντας την καριέρα ροκ μουσικού. Παράλληλα, άνηκε στο γκρουπ Humane Society of Boulder Valley, όπου έκανε διάσωση γατών, μαθαίνοντας εκεί για τις ποικίλλες συμπεριφορές αυτών των ζώων. Αφού εργαζόταν σε διάφορα καταφύγια ζώων, το 2002, ίδρυσε τη δική του οργάνωση, με όνομα Little Big Cat, Inc, με τον κτηνίατρο Δρ. Τζιν Χοβ. Το 2007, μετακόμισε στο Λος Άντζελες, όπου άρχισε να βοηθά ανθρώπους που είχαν πρόβλημα με τις γάτες τους. Το 2011, ξεκίνησε την εκπομπή *My Cats from Hell*, μία παραγωγή του Animal Planet, που ουσιαστικά ήταν ένα reality, των όσων προηγουμένως έκανε σε διάφορα σπίτια.

Επίσης, είναι συγγραφέας τεσσάρων βιβλίων που αφορούν τις γάτες, τα οποία είναι όλα best-sellers. To 2014, παντρεύτηκε την Μίνοο Ραμπάρ. Καπού στα μέσα της δεκαετίας του 2000, λόγω παχυσαρκίας (φτάνοντας μέχρι και τα 180 κιλά) είχε διάφορα προβλήματα υγείας, προχωρώντας σε χειρουργίο στο στομάχι, το 2007. Ενώ, έχει ξεπεράσει πλήρως τον εθισμό που είχε στα ναρκωτικά και το αλκόολ.

Παραπομπές
----------

1. ↑  Ελεύθερη απόδοση: **Τζάκσον Γκάλαξυ**
2. ↑  Jackson Galaxy – official profile on Twitter. Retrieved February 8, 2020.
3. 1 2  «Cat Daddy Jackson Galaxy talks about his new book». *Miami Herald*. Αρχειοθετήθηκε από το πρωτότυπο στις June 6, 2014.. Ανακτήθηκε στις June 5, 2014.
4. 1 2  Collins, Mark (20 Ιουνίου 2014). «How Jackson Galaxy transitioned from Boulder musician to TV's cat tamer». *dailycamera.com*. Ανακτήθηκε στις 6 Μαΐου 2018.
5. ↑  Friedlander, Whitney (June 14, 2012). «Jackson Galaxy, the 'Cat Whisperer' of Animal Planet's My Cat From Hell». *LA Weekly*. Αρχειοθετήθηκε από το πρωτότυπο στις 2014-06-06.. Ανακτήθηκε στις June 5, 2014.
6. ↑  «Cat Mojo With Jackson Galaxy». *Animalist.com*. Αρχειοθετήθηκε από το πρωτότυπο στις 10 Ιουνίου 2014. Ανακτήθηκε στις 6 Ιουνίου 2014.
7. 1 2  «How a cat saved Animal Planet star Jackson Galaxy's life». *Heraldnet.com*. Everett, Washington: Everett Herald and Sound Publishing, Inc. 11 Ιουνίου 2017. Ανακτήθηκε στις 20 Αυγούστου 2019.
8. ↑  Stephens, Stephanie. «My Cat from Hell's Jackson Galaxy: Animal Planet Host Wants to Turn Animal Shelters into Coffee Shops». Ανακτήθηκε στις 6 Μαΐου 2018.
9. ↑  «'Jackson Galaxy weight loss: Did gastric-bypass surgery save My Cat From Hell host?». *Bellenews*. Ανακτήθηκε στις 16 Οκτωβρίου 2014.

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 232927940
* LCCN: n2012020296
* ISNI: 0000 0003 6719 5319
* GND: 1270306677
* NDL: 001193599
* CiNii: DA18887865

 |

 |
Συντεταγμένες: 38°27′N 20°41′E﻿ / ﻿38.450°N 20.683°E﻿ / 38.450; 20.683

Το **Κιόνι** είναι παραθαλάσσιο χωριό της Ιθάκης. Ανήκει στο δήμο Ιθάκης του νομού Κεφαλληνίας και απέχει 24 χιλιόμετρα από την πρωτεύουσα του νησιού, το Βαθύ. Αποτελεί το μοναδικό οικισμό του ομώνυμου δημοτικού διαμερίσματος και με βάση την απογραφή του 2001 έχει 171 κατοίκους.

Γενικά και ιστορικά στοιχεία
----------------------------

Το χωριό είναι χτισμένο στο βάθος ενός όρμου. Στην είσοδό του υπάρχουν τρεις ερειπωμένοι ανεμόμυλοι. Στο φυσικό του λιμάνι βρίσκουν το αραξοβόλι τους θερινούς μήνες τα κότερα των επισκεπτών του νησιού.

Η δημιουργία του οικισμού χρονολογείται κατά τον 16ο αιώνα, όταν εγκαταστάθηκαν στην περιοχή κάτοικοι από την Ανωγή. Ορισμένες μάλιστα κατοικίες εκείνης της εποχής διατηρούνται ακόμα. Ο οικισμός έχει χαρακτηριστεί διατηρητέος χάρη σε αυτές τις καλοδιατηρημένες κατοικίες, οι οποίες μάλιστα επέζησαν και των ισχυρών σεισμικών δονήσεων, που συγκλόνισαν κατά καιρούς τα Επτάνησα.

Από το 1809 το νησί της Ιθάκης είναι μέρος του ανεξάρτητου κράτους "Ενωμένες Πολιτείες των Ιονίων Νήσων" υπό την κυριαρχία του Ηνωμένου Βασιλείου αλλά το 1864 γίνεται ενσωμάτωση με την υπόλοιπη Ελλάδα. 

Το 1953 με τον μεγάλο σεισμό της Κεφαλλονιάς, πολλά σπίτια στο Κιόνι καταστράφηκαν ολοσχερώς αλλά ορισμένα που επέζησαν μαρτυρούν την αρχιτεκτονική επιρροή τόσο των Ενετών όσο και των Άγγλων.

Εκκλησίες
---------

Πέρα από τις καλοδιατηρημένες κατοικίες, το χωριό είναι γνωστό και για τους τρεις ιστορικούς ναούς του. Η εκκλησία του *Αγίου Νικολάου*, στο Μαυρωνά, της *Ευαγγελίστριας* και του *Αγίου Ιωάννη του Λομπαρδιάρη*. Οι δύο τελευταίες διαθέτουν εξαιρετική αγιογράφηση, ενώ ο Άγιος Ιωάννης διαθέτει επιπλέον ξυλόγλυπτο τέμπλο.

Παραπομπές
----------

1. ↑  *Σύγχρονος Εγκυκλοπαιδεία Ελευθερουδάκη*, εκδόσεις Ν. Νίκας και ΣΙΑ Ε.Ε. έκδοσις πέμπτη εκσυγχρονισμένη δια συμπληρώματος κατά τόμον, Αθήναι 1964, τόμος 14ος, σελ. 647.
2. ↑  Αλ. Καλλίνικος, Σπ. Δενδρινός, *Ιθάκη. Τότε και τώρα*, εκδόσεις Σπύρος Δενδρινός, χ.χ. σελ. 76.

Εξωτερικοί σύνδεσμοι
--------------------

* Holiday.gr
* e-city.gr

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Ιθάκης |
| --- |
|  |
| Δημοτική ενότητα Ιθάκης | 
* Ιθάκη
* Άγιος Ιωάννης
* Αετός
* Ανωγή
* Εξωγή
* Κιόνι
* Λεύκη
* Περαχώρι
* Πλατρειθιάς
* Σταυρός
* Φρίκες
 |
|  |
| Νησίδες | 
* Αρκούδι\*
* Άτοκος\*
* Βρόμωνας\*
* Δρακονέρα\*
* Καρλονήσι\*
* Λαζαρέτο\*
* Λυγία\*
* Μάκρη\*
* Οξεία\*
* Ποντικός\*
* Προβάτι\*
 |
|  |
| Μονές | 
Μονή Παναγίας Καθαρών |
|  |
| 
* Έδρα: Ιθάκη
* \*(Περιοχές με μη μόνιμο πληθυσμό)
* Ιστότοπος: ithaki.gr
 |

 |
Στη λογιστική και χρηματοοικονομική, τα **κέρδη προ τόκων και φόρων** (ΚΠΤΦ, αγγλικά: *earnings before interest and taxes*, **EBIT**), είναι ένας τρόπος μέτρησης του κέρδους μιας επιχείρησης που περιλαμβάνει όλα τα έξοδα, εκτός από τα έξοδα τόκων και φόρων. Είναι η διαφορά μεταξύ λειτουργικών εσόδων και λειτουργικών εξόδων. Όταν μια επιχείρηση δε διαθέτει μη λειτουργικά έσοδα, τότε τα **λειτουργικά έσοδα** σε ορισμένες περιπτώσεις χρησιμοποιούνται ως συνώνυμο του EBIT και των λειτουργικών κερδών.

Παραπομπές
----------

1. ↑  Μόχλευση Αρχειοθετήθηκε 2022-12-05 στο Wayback Machine. eclass.teicrete.gr, σελ. 8
2. ↑  Bodie, Z. Kane, A. and Marcus, A. J. *Essentials of Investments*, McGraw Hill Irwin, 2004, p. 452. ISBN 0-07-251077-3
3. ↑  Operating income definition Αρχειοθετήθηκε 2014-04-26 στο Wayback Machine. investorwords.com

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Earnings before interest and taxes  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Σημαία της Καουθουλέι

Το **Καουθουλέι** (ကီၢ်သူလ့ၤ) είναι το όνομα για την χώρα των Καρέν της Μιανμάρ την οποία προσπαθούν να δημιουργήσουν από τα τέλη της δεκαετίας του 1940. Το Καουθουλέι προσεγγίζει σε έδαφος την σημερινή πολιτεία Καγίν, παρόλο που μέρη του δέλτα του ποταμού Αγιεγιαρουάντι έχουν διεκδικηθεί μερικές φορές. Ως όνομα, εφευρέθηκε από τον πρώην ηγέτη των Καρέν Μπα Ου Γκι, ο οποίος δολοφονήθηκε λίγο πριν την ανεξαρτησία της Βιρμανίας από τη Βρετανία. Το Καουθουλέι επίσης γράφεται ως "Κάου-θου-λάι" ή "Καουθουλί"' Το όνομα "Κάου-θου-λάι" χρησιμοποιήθηκε από την Κυβέρνηση της Ένωσης της Βιρμανίας κατά την κατάρτιση του συντάγματος το οποίο περιείχε διατάξεις για την γη των Καρέν.

Η ακριβής έννοια του Καουθουλέι αμφισβητείται ακόμη και στους Καρέν. Το Καουθουλέι σημαίνει κυριολεκτικά γη χωρίς κακό στα Σγκάου Καρέν.

Δείτε επίσης
------------

* Καρέν
* Καρέν-Νι

Παραπομπές
----------

1. ↑  kawthoolei.org (13 Μαρτίου 2014). «About Kawthoolei». Αρχειοθετήθηκε από το πρωτότυπο στις 10 Ιανουαρίου 2014. Ανακτήθηκε στις 27 Σεπτεμβρίου 2019.
Αεροφωτογραφία της οικονομικής περιοχής του Κέντρου του Τορόντο
Το **Κέντρο του Τορόντο** ή **Downtown Toronto** είναι η κύρια επιχειρηματική περιοχή του Τορόντο (Οντάριο) στον Καναδά. Βρίσκεται εξ ολοκλήρου στον πρώην δήμο του Old Toronto (Παλιό Τορόντο), που συνορεύει κατά προσέγγιση βορείως με την οδό Bloor, τη λίμνη Οντάριο στα νότια, τον ποταμό Ντον στα ανατολικά και την οδό Bathurst στα δυτικά. Η περιοχή περιέχει τη μεγαλύτερη συγκέντρωση ουρανοξυστών στην πόλη επιπροσθέτως με τη δημοτική και επαρχιακή κυβέρνηση του Οντάριο. Το Τορόντο έχει το εκτενέστερο περίγραμμα κτηρίων στον ορίζοντα στη Βόρεια Αμερική μετά τη Νέα Υόρκη και το Σικάγο.
Στα οικονομικά, το **κέρδος** στη λογιστική έννοια στο πλεόνασμα των εσόδων έναντι του κόστους είναι το άθροισμα των δύο συνιστωσών: το κανονικό κέρδος και το οικονομικό κέρδος. Το κανονικό κέρδος είναι το κέρδος που είναι απαραίτητο για την κάλυψη μόνο του κόστους ευκαιρίας του ιδιοκτήτη-διαχειριστή ή των επενδυτών της επιχείρησης. Ελλείψει αυτού του μεγάλου κέρδους, οι τρίτοι θα αποσύρουν το χρόνο και τα κεφάλαιά τους από την επιχείρηση και θα τα χρησιμοποιήσουν για να επωφεληθούν καλύτερα αλλού. Αντίθετα, το οικονομικό κέρδος, που μερικές φορές ονομάζεται πλεονάζον κέρδος, είναι κέρδος μεγαλύτερο από αυτό που απαιτείται για την κάλυψη του κόστους ευκαιρίας.

Το επιχειρηματικό στοιχείο του κανονικού κέρδους είναι το κέρδος που ο ιδιοκτήτης μιας επιχείρησης κρίνει απαραίτητο για την διαχείριση της επιχείρησης, δηλαδή είναι συγκρίσιμο με το επόμενο βέλτιστο ποσό που θα μπορούσε να κερδίσει ο επιχειρηματίας για να κάνει άλλη δουλειά. Ειδικότερα, εάν η επιχείρηση δεν συμπεριληφθεί ως παράγοντας παραγωγής, μπορεί επίσης να θεωρηθεί ως επιστροφή κεφαλαίου για τους επενδυτές, συμπεριλαμβανομένου του επιχειρηματία, που ισοδυναμεί με την απόδοση που ο ιδιοκτήτης του κεφαλαίου θα μπορούσε να αναμένει (σε μια ασφαλή επένδυση), συν την αποζημίωση για τον κίνδυνο. Το κανονικό κέρδος ποικίλει εντός και ανάμεσα στις βιομηχανίας: είναι ανάλογο με την επικινδυνότητα που σχετίζεται με κάθε τύπο επένδυσης. 

Σε συνθήκες τέλειου ανταγωνισμού υπάρχουν μόνο κανονικά κέρδη όταν επιτυγχάνεται μακροπρόθεσμη οικονομική ισορροπία. Έτσι δεν υπάρχει κίνητρο για τις επιχειρήσεις είτε να εισέλθουν είτε να εγκαταλείψουν τη βιομηχανία.

Παραπομπές
----------

1. ↑  Carbaugh, 2006. p. 84.
2. ↑  Lipsey, 1975. p. 217.
3. ↑  Lipsey, 1975. pp. 285–59.
Η **Καλλιθέα** (τέως Μπουρμπάχτι) είναι ορεινή, δασόφυτη πεδιάδα επάνω στο Πεντελικό όρος, γνωστή παλαιότερα και ως **Καλλίσια**. Σύμφωνα με ευρήματα της περιοχής κατοικήτο κατά την αρχαιότητα από τους κατοίκους του αρχαίου Δήμου Πεντέλης, ενώ γύρω στο 19ο αιώνα φιλοξένησε τους ορεσίβιους Σαρακατσαναίους, καθώς προσφερόταν η περιοχή για βοσκή και καλλιέργεια. Συνδέεται με την Πεντέλη με την οδό Φίλωνος-Καλισσίων που διέρχεται μπροστά από το κοιμητήριο και καταλήγει στη **Μικρή Καλλιθέα**, τη ράχη Ντραφίου, τον Γέρακα μέσω της οδού Ασπασίας - Πεντέλης, την Ανθούσα και τα Μεσόγεια μέσω της οδού Ιάσονος-Ανθούσας.

Ετυμολογία
----------

Η ονομασία "Καλλιθέα" προέρχεται από τα συνθετικά "κάλλος" που σημαίνει ομορφιά + "θέα", ήτοι "Όμορφη Θέα", καθώς η ορεινή πεδιάδα βρίσκεται σε μεγάλο υψόμετρο με πρόσοψη στο λεκανοπέδιο των Αθηνών και τα Μεσόγεια. Η λέξη σχετίζεται πιθανώς ετυμολογικά και με τη Μονή των Καλλισίων. Η "Μικρή Καλλιθέα" αποτελείται από μερικά οικοδομικά τετράγωνα στο πεντελικό όρος (σε εσοχή του βουνού) λιγό πριν την είσοδο του Ντραφίου.

|  |  |  |
| --- | --- | --- |
|  Πεντέλη  |  Πεντέλη   |  Ντράφι  |
|  Δέση     |  |  Ανθούσα     |
|  Γαργηττός  |  Ανθούσα   |  Ανθούσα  |
Ο **Κέπλερ-22** είναι ένας αστέρας τύπου G, που απέχει περίπου 600 έτη φωτός από τη Γη και που διαθέτει επιβεβαιωμένα τουλάχιστον έναν πλανήτη σε τροχιά εντός της κατοικήσιμης ζώνης του. Ο Κέπλερ-22 είναι ελάχιστα πιο μικρός και πιο ψυχρός από τον Ήλιο, και διαθέτει μικρότερη περιεκτικότητα σε στοιχεία βαρύτερα από το ήλιο. Βρίσκεται στον αστερισμό του Κύκνου στις ουράνιες συντεταγμένες: ορθή αναφορά 19h 16m 52.2s, απόκλιση αστέρος +47° 53′ 4.2″.

Ανακάλυψη πλανήτη παρόμοιου με τη Γη στην κατοικήσιμη ζώνη του
--------------------------------------------------------------

Στις 5 Δεκεμβρίου 2011, ανακοινώθηκε η ύπαρξη ενός πλανήτη που πιθανότατα μοιάζει με τη Γη (Κέπλερ-22b) σε τροχιά εντός της κατοικήσιμης ζώνης του Κέπλερ-22. Η ανακάλυψη έγινε με τη βοήθεια του διαστημικού τηλεσκοπίου Κέπλερ της NASA.  Η σημασία της ανακοίνωσης αυτής έγκειται στο ότι πρόκειται για τον πρώτο εξωηλιακό πλανήτη με παρόμοιο μέγεθος με τη Γη (συγκεκριμένα έχει περίπου 2,4 φορές μεγαλύτερη ακτίνα απ'ό,τι η Γη) που ανακαλύπτεται να βρίσκεται επιβεβαιωμένα εντός της κατοικήσιμης ζωνης του αστέρα του.

Παραπομπές
----------

1. ↑  «Kepler Confirms First Planet in Habitable Zone of Sun-Like Star». *Universe Today*. 5 Δεκεμβρίου 2011.
2. ↑   *Kepler-22b*, NASA Ames Research Center, ανακτήθηκε στις 2011-12-06
3. ↑  «Kepler Discoveries». 5 Δεκεμβρίου 2011. Αρχειοθετήθηκε από το πρωτότυπο στις 1 Απριλίου 2017. Ανακτήθηκε στις 1 Ιανουαρίου 2012.
4. ↑  Boyle, Rebecca (5 Δεκεμβρίου 2011). «Kepler Team Confirms First Earth-like planet in a habitable zone, And Finds 1,094 More Worlds». *Popular Science*. Ανακτήθηκε στις 5 Δεκεμβρίου 2011. [*νεκρός σύνδεσμος*]
5. ↑  Singhal, Nishant Kumar. «DIGG Kepler Team Confirms First Earth-like Planet in a Habitable Zone, And Finds 1,094 More Worlds». Popular Science. Ανακτήθηκε στις 15 Δεκεμβρίου 2011.
6. ↑  «NASA Telescope Confirms Alien Planet in Habitable Zone». *Space.com*. 5 Δεκεμβρίου 2011.

Δείτε επίσης
------------

* Κατάλογος αστέρων του Κύκνου
Ο **Καλλικρατίδας** ήταν Σπαρτιάτης ναύαρχος που έδρασε κατά τη διάρκεια του Πελοποννησιακού πολέμου και στάλθηκε στο Αιγαίο πέλαγος για να αναλάβει την αρχηγία του σπαρτιατικού στόλου από τον Λύσανδρο (406 π.Χ.). Η θητεία του στον σπαρτιατικό στόλο ήταν μικρή. Ο Διόδωρος Σικελιώτης μας πληροφορεί ότι ήταν άκακος και δεν διέπραξε ποτέ αδίκημα. Το πλήρωμά του συχνά ήταν ανυπάκουο. Μάλιστα έλεγε πως αν γυρνούσε στη Σπάρτη, θα έκανε τα πάντα για να συμφιλιώσει τους Αθηναίους και τους Σπαρτιάτες. Αναγκάστηκε όμως να ζητήσει χρήματα από τον Κύρο, αλλά εκείνος δεν του τα έδωσε. Κατέπλευσε τότε στη Μίλητο και ζήτησε κι από τους κατοίκους χρήματα. Οι Μιλήσιοι του τα έδωσαν. Το 406 π.Χ. πραγματοποιήθηκε η ναυμαχία των Αργινουσών, όπου οι Αθηναίοι τον νίκησαν και ο ίδιος μαχόμενος πέθανε. Στη θέση του ναυάρχου του σπαρτιατικού στόλου τον διαδέχθηκε ο Λύσανδρος.

Ψευδο-Καλλικρατίδας
-------------------

Ο Καλλικρατίδας δεν πρέπει να συγχέεται με τον **Ψευδο-Καλλικρατίδα**, το ψευδώνυμο του συγγραφέα μία νεο-πυθαγόριας πραγματείας με τον τίτλο «Περί της Οικογενειακής Ευτυχίας». Η πραγματεία αυτή προτείνει την ιδέα πως ο πλούτος μία γυναίκας μπορεί να υπερσκελίσει την εξουσία του συζύγου της.

Παραπομπές
----------

1. ↑  en.wikipedia.org/wiki/Callicratidas.
2. ↑  Zamfir, Korina (2013). *Men and women in the household of God : a contextual approach to roles and ministries in the Pastoral Epistles*. Göttingen: Vandenhoeck & Ruprecht. σελίδες 374–5. ISBN 9783525593608. 841148827.

Πηγές
-----

* Ντόναλντ Κέηγκαν. The Peloponnesian War (Penguin Books, 2003). ISBN 0-670-03211-5
* Διόδωρος Σικελιώτης

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 60833213
* LCCN: n97084151
* ISNI: 0000 0000 3398 7252
* SUDOC: 130600865

 |

 |
| Κίνα |
| --- |
| Χώρα: |  Παπούα Νέα Γουινέα  |
| Υποδιαίρεση: | 100 *τοέα* |
| Κωδικός ISO 4217: | PGK |
| Συντομογρ.: | Κ |

Το **Κίνα** (kina, κωδικός ISO 4217: *PGK*) είναι το νόμισμα της Παπούα Νέας Γουινέας. Υποδιαιρείται σε 100 τοέα. Εισήχθη στις 19 Απριλίου του 1975 και αντικατέστησε το Δολάριο Αυστραλίας, με το οποίο είχε την ίδια αξία.

Ιστορία
-------

Η ονομασία του νομίσματος προέρχεται από το κοχύλι κίνα, το οποίο χρησιμοποιούνταν παραδοσιακά για τις οικονομικές συναλλαγές στην περιοχή της Παπούα. Πριν το αυστραλιανό δολάριο στη χώρα χρησιμοποιούσαν τη Λίρα Νέας Γουινέας και το Μάρκο Νέας Γουινέας.

Κέρματα
-------

To 1975 κυκλοφόρησαν κέρματα των 1, 2, 5, 10 και 20 τοέα καθώς επίσης και του 1 κίνα. Τα κέρματα του 1 και των 2 τοέα ήταν φτιασμένα από χαλκό και τα υπόλοιπα από χαλκονικέλιο. Το 1 κίνα είναι στρογγυλό με μια τρύπα στη μέση. Το 2006 με την απόσυρση των κερμάτων του 1 και των 2 τοέα τα κέρματα αυτής της ονομαστικής αξίας μειώθηκαν σε μέγεθος. Στις 19 Απριλίου του 2007 δεν ήταν πλέον σε νόμιμη χρήση ..

Το 1980 εισήχθησαν κέρματα των 50 τοέα, που όμως κυκλοφόρησαν ως αναμνηστικά.

Τραπεζογραμμάτια
----------------

Εισήχθησαν χαρτονομίσματα στις 19 Απριλίου του 1975, σε αξίες των 2, 5 και 10 κίνα, αντικαθιστώντας το αυστραλιανό δολάριο, με το οποίο είχαν την ίδια αξία. Το χρωματικό μοτίβο έμεινε το ίδιο. Μέχρι την 1η Ιανουαρίου του 1976 το κίνα κυκλοφορούσε μαζί με το αυστραλιανό δολάριο. Τα 20 κίνα εισήχθησαν το 1977, τα 50 κίνα το 1990 και τα 100 κίνα το 2005. Από το 1991 όλα τα τραπεζογραμμάτια φτιάχνονται από πολυμερή και όχι από απλό χαρτί.

### Νέα σειρά

Το 1999 εισήχθη μια νέα σειρά χαρτονομισμάτων, με πρώτα τα 50 κίνα.. Ακολούθησαν τα 100 κίνα το 2005, τα 2 και 20 κίνα το 2007 και τα 5 και 10 κίνα το 2008 .

Παραπομπές
----------

1. ↑  Τράπεζα Παπούα Νέας Γουινέας. «Notes and coins of Papua New Guinea - Currency». Ανακτήθηκε στις 29 Μαΐου 2007.
2. ↑  Bank of Papua New Guinea. «50 toea coin». Ανακτήθηκε στις 29 Μαΐου 2007.
3. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 7 Δεκεμβρίου 2006. Ανακτήθηκε στις 7 Δεκεμβρίου 2006.
4. ↑  «Φωτογραφία χαρτονομίσματος των 50 κίνα». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 2 Οκτωβρίου 2008.
5. ↑   Φωτογραφία χαρτονομίσματος των 20 κίνα
6. ↑  Φωτογραφία χαρτονομίσματος των 5 κίνα
7. ↑  Φωτογραφία χαρτονομίσματος των 10 κίνα

Εξωτερικοί σύνδεσμοι
--------------------

* Επεξηγήσεις κερμάτων και χαρτονομισμάτων (από την επίσημη Τράπεζα της Παπούα Νέας Γουινέας (Αγγλικά))
* Χαρτονομίσματα